**Chiar dacă furtuna vine…**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt un pui de vrăbiuţă

Încă nu ştiu cum să zbor,

Când voi creşte mare, mare

Negreşit ajung la nor!

Nu stau singurel în cuib,

Am părinţi ce mă iubesc,

Cu aripa lor cea blândă

De tot răul mă-nvelesc.

Lângă mama, lângă tata

E atât de cald şi bine

Şi nu-mi pasă, nu mi-e frică

Chiar dacă furtuna vine.

Sunt un pui de vrăbiuţă,

În curând învăţ să zbor,

Împreună cu părinţii

Voi atinge sus un nor.